ඒ අනුව පෙරපාසල් ගුරුවරුන් සඳහා එන්නත් ලබාදීමේ කටයුතු අද ආරම්භ කෙරුණේ ගම්පහ දිස්ත්‍රික්කයෙන්.මේ අතර, පාසැල් ළමයින් සඳහාද කොරෝනා මර්දන එන්නත් ලබාදීම පිළිබඳව සාකච්ඡා ආරම්භ වී ඇති බව රාජ්‍ය අමාත්‍ය, මහාචාර්ය චන්න ජයසුමන ප්‍රකාශ කළා.ශ්‍රී ලංකා ආයෝජන මණ්ඩලයට අයත් කලාප 14ක සියලු සේවකයින් සඳහා කොරෝනා මර්දන පළමු එන්නත් මාත්‍රාව ලබාදී අවසන් කර ඇති බව ශ්‍රී ලංකා ආයෝජන මණ්ඩලයේ සභාපති සංජය මොහොට්ටාල සඳහන් කළා.මේ අතර, ශ්‍රී ලංකාව ඇතුළු ආසියාතික රටවල් 6කට මෙන්ම පැසිෆික් දූපත් රාජ්‍යයන් වෙත ඇස්ට්‍රාසෙනෙකා කොරෝනා එන්නත් මිලියන 11ක් පරිත්‍යාග කිරීමට ජපානය සූදානම් බව එරට විදේශ අමාත්‍ය ටොෂිමිට්සු මොටේගි ප්‍රකාශ කළා.කොවැක්ස් වැඩසටහන යටතේ ශ්‍රී ලංකාව හැරුණු කොට එම එන්නත් ලබාදෙන අනෙකුත් ආසියාතික රටවල් වන්නේ බංග්ලාදේශය, කාම්බෝජය, ඉරානය, ලාඕසය සහ නේපාලයයි.එසේම, ශ්‍රී ලංකාවේ එන්නත්කරණ කටයුතු සඳහා භාවිත කිරීමට චීනයේ සිට එන්නත් සිරින්ජර ලක්ෂ දහයක් අද අලුයම කටුනායක ගුවන් තොටුපල වෙත රැගෙන එනු ලැබුවා.මේ අතර, ඊයේ දිනයේ සිදුවූ කොරෝනා මරණ 41ක් සෞඛ්‍ය සේවා අධ්‍යක්ෂ ජනරාල්වරයා විසින් අද තහවුරු කළා.